Riihimäen hautausmaa

Riihimäen hautausmaa on Riihimäen Hirsimäellä sijaitseva hautausmaa. Hautausmaa vihittiin käyttöön 1917 ja se on rakennettu metsikköön, jonka peruspuuston muodostavat havupuut.Riihimäen hautausmaa - Riihimäen seurakunta, riihimaenseurakunta.fi, viitattu 5.9.2020. Puustoa on sittemmin harvennettu ja täydennetty muilla puulajeilla. Hautausmaan alueen jakavat neljään osaan pohjois-etelä sekä itä-länsisuunnassa kulkevat pääkäytävät. Aluetta on laajennettu useita kertoja, ja nykyisin hautausmaa on 9,5 hehtaarin kokoinen. Hautausmaan yhteydessä toimii Riihimäen kappelikirkko, jossa vainajien siunaamistilaisuudet pidetään.

Hautausmaalla on myös muistomerkkejä sekä Pentti Ylösjoen veistämä teos Krusifiksi vuodelta 1978.Patsaat ja muistomerkit - Riihimäen kaupunki, riihimaki.fi, viitattu 5.9.2020.

Vuosien 1939–1945 kaatuneet on Riihimäellä haudattu keskustassa sijaitsevan Itsenäisyydenpuiston sankarihautausmaalle Riihimäen hautausmaan sijasta.

 Lähteet 

Luokka:Suomen hautausmaat
Luokka:Riihimäen rakennukset ja rakennelmat